Babelscape/SREDFM huggingface dataset:
Μάχη στο Ύψωμα 731

Η Μάχη στο Ύψωμα 731 ήταν μια από τις πιο κρίσιμες μάχες του Ελληνοϊταλικού Πολέμου. Οι συγκρούσεις κράτησαν 15 μέρες, δηλαδή από τις 9-24 Μαρτίου 1941 και έληξαν με επικράτηση των Ελλήνων. 

Το Ύψωμα 731 βρίσκεται περί τα 20 χλμ. βόρεια της Κλεισούρας, στην Αλβανία. Ήταν ένα από τα ισχυρότερα ερείσματα που κατέλαβε ο Ελληνικός Στρατός κατά τις μάχες της περιόδου 6-11 Ιανουαρίου 1941 και κλειδί της όλης τοποθεσίας, στον κεντρικό τομέα του αλβανικού μετώπου. Η αρχή της ιταλικής επίθεσης έγινε νωρίς το πρωί της 9ης Μαρτίου 1941, με σφοδρή δράση του πυροβολικού, με όλμους και αεροπορικό βομβαρδισμό των ελληνικών θέσεων.

Στο ύψωμα 731, καθώς και στα γειτονικά υψώματα, πολέμησαν οι άνδρες του 5ου Συντάγματος της I Μεραρχίας που κατάγονταν κυρίως από την Καρδίτσα και τα Τρίκαλα, με διοικητή τονΔημήτριο Κασλά, μέχρι την νύκτα της 12/13 Μαρτίου οπότε αντικαταστάθηκε, λόγω απωλειών, από το 19ο Σύνταγμα της VI Μεραρχίας Σερρών. Τον τομέα του τάγματος Κασλά ανέλαβε το τάγμα του λοχαγού Κουτρίδη, μέχρι το τέλος του αγώνα στην περιοχή αυτή. Απέναντί τους βρισκόταν το 8ο Ιταλικό Σώμα Στρατού, με τέσσερις μεραρχίες και δυο τάγματα μελανοχιτώνων. 

Μέχρι το τέλος των μαχών στο ύψωμα, οι απώλειες για τον Ελληνικό στρατό ανέρχονταν στους 125 νεκρούς, 28 εξαφανισθέντες καθώς και σε 425 τραυματίες ενώ για τον Ιταλικό στρατό στους 1.000 νεκρούς και 3.000 τραυματίες.

Κατά τις θεατρικές περιόδους 2018/19 και 2019/20, στο θέατρο Πορεία, παρουσιάστηκε μουσικοθεατρική παράσταση με τίτλο "Ύψωμα 731", σε σκηνοθεσία Άρη Μπινιάρη, που πραγματεύεται τα συμβάντα της μάχης αυτής.
Λιμάνι του Λονδίνου

Ως Λιμάνι του Λονδίνου ("Port of London") ορίζεται το τμήμα του ποταμού Τάμεση που βρίσκεται μεταξύ του Υδατοφράκτη Τέντινγκτον και του ορίου της Βόρειας Θάλασσας (που από το 1968 καθορίζεται από μία ευθεία γραμμή από το Ακρωτήριο Φάουλνες στο Έσσεξ μέχρι το Ακρωτήριο Γουόρντεν στο Κεντ με ενδιάμεσο τον παλαιό φάρο Γκάνφλητ), και περιλαμβάνει κάθε αποβάθρα μεταξύ αυτών των ορίων. Μεταξύ αυτών είναι και το τμήμα του ποταμού που διέρχεται από το κέντρο του Λονδίνου. Κάποτε ήταν το μεγαλύτερο λιμάνι του κόσμου, ενώ σήμερα έρχεται δεύτερο στη Μεγάλη Βρετανία μετά το συγκρότημα των εκβολών του Χαλ-Χάμπερ, γνωστό ως Grimsby & Immingham. Ως προς τη χρήση του διοικείται από τον Οργανισμό Λιμένα του Λονδίνου ("Port of London Authority, P.L.A."), ένα δημόσιο μονοπώλιο που ιδρύθηκε το 1908, το οποίο είναι κυρίως υπεύθυνο για τον συντονισμό και την επιβολή δραστηριοτήτων στο λιμάνι.

Το Λιμάνι του Λονδίνου μπορεί να εξυπηρετεί κρουαζιερόπλοια, πορθμεία και φορτηγά πλοία όλων των τύπων στις μεγαλύτερες αποβάθρες του στο ανατολικό άκρο. Καθώς συνέβη με πολλά παρόμοια ιστορικά ευρωπαϊκά λιμάνια δημιουργημένα σε εκβολές ποταμών, όπως αυτά της Αμβέρσας και του Ρότερνταμ, πολλές δραστηριότητες βαθμίαια, όλο και περισσότερο, μετακινήθηκαν προς την κατεύθυνση της ανοικτής θάλασσας, καθώς τα πλοία μεγάλωναν σε διαστάσεις και η γη προς το πάνω μέρος του ποταμού καταλαμβανόταν από άλλες χρήσεις, π.χ. οικιστικές, από την επέκταση των πόλεων.
Νίκη Οικονόμου

Η Νίκη Οικονόμου (γεννήθηκε το 1946 στην Ελλάδα) είναι ελληνοπολωνή τραγουδίστρια, μέλος των συγκροτημάτων Filipinki, Hellen και Pro Contra.
Πηνελόπη Κάσας

Η Πηνελόπη Κάσας (25 Μαΐου 1943 – 11 Αυγούστου 2013) ήταν Αμερικανίδα συγγραφέας τροφίμων, βιβλίων μαγειρικής, συγγραφέας με ειδίκευση στην κουζίνα της Ισπανίας. Έγραψε διάφορα βιβλία που επικεντρώνονταν στην κουζίνα της Ισπανίας, ξεκινώντας από την δεκαετία του 1980.

Η Κάσας κυκλοφόρησε το πρώτο της βιβλίο, το The Foods and Wines of Spain ("Τα Τρόφιμα και Κρασιά της Ισπανίας)", το 1982. Το πρώτο της βιβλίο εκδίδεται εδώ και αρκετά χρόνια. Δημοσίευσε πέντε πιο εμπεριστατωμένα βιβλία και βιβλία μαγειρικής για την ισπανική κουζίνα. Το επόμενο βιβλίο, το Tapas: The Little Dishes of Spain, το οποίο κυκλοφόρησε το 1985, αναφερόταν στα τάπας και τις σχετικές έννοιες. Το τελευταίο βιβλίο της Κάσας με τίτλο La Cocina de Mama: The Great Home Cooking of Spain κυκλοφόρησε το 2005.

Η Κάσας γεννήθηκε με το όνομα Πηνελόπη Φέξα σε οικογένεια ελλήνων μεταναστών. Οι γονείς της ήταν οι Αντωνία και Αχιλλέας Φέξας. Γεννήθηκε στις 25 Μαΐου του 1943, στο Γουάιτστοουν του Κουίνς στην Νέα Υόρκη. Ο μοναδικός αδερφός της, ο Τομ Φέξας, ήταν σχεδιαστής θαλαμηγών. Γνώρισε τον σύζυγό της, Λουίς Κάσας, ενώ σπούδαζε στο κολλέγιο Βασάρ της Ισπανίας κατά τη διάρκεια της δεκαετίας του 1960. Σπούδασε και στο Πανεπιστήμιο της Μαδρίτης.

Η Κάσας πέθανε από λευχαιμία στο σπίτι της στο Μανχάσετ της Νέας Υόρκης στις 11 Αυγούστου 2013.
Αντιγόνη Γόνη

Η Αντιγόνη Γόνη (γεννήθηκε στις 8 Μαρτίου 1969) είναι Ελληνίδα κιθαρίστρια και τραγουδίστρια, ιδρύτρια και πρόεδρος του προκολεγιακού τμήματος στο Τμήμα Κιθάρας της σχολής Τζουιλιάρντ. 

Η Γόνη γεννήθηκε στην Αθήνα και σπούδασε στο εθνικό ωδείο Αθηνών υπό την καθοδήγηση του Ευάγγελου Ασημακόπουλου. Συνέχισε τις σπουδές της στην Βασιλική Ακαδημία Μουσικής στο Λονδίνο και εκπαιδεύτηκε επίσης από τον Τζούλιαν Μπρημ. Συνέχισε τις σπουδές της υπό την Σάρον Ίσμπιν στη σχολή Τζουιλιάρντ στη Νέα Υόρκη.

Έχει δώσει παραστάσεις στις Ηνωμένες Πολιτείες, την Ιαπωνία, την Πορτογαλία, τη Γαλλία, και άλλες χώρες. Η καριέρα της άνθισε στα μέσα της δεκαετίας του 1990, αφού κέρδισε τον διαγωνισμό του Αμερικανικού Ιδρύματος Κιθάρας, δίνοντας 65 συναυλίες στη Βόρεια Αμερική. Επίσης κέρδισε συμβόλαιο με τη Naxos Records, με την οποία έχει ηχογραφήσει τρεις επιτυχημένους δίσκους. 

Η Γόνη είναι καθηγήτρια στο Βασιλικό Ωδείο των Βρυξελλών. Ήταν πρόεδρος στο Τμήμα Κιθάρας στο προκολεγιακό τμήμα του κολλεγίου Τζουιλιάρντ μεταξύ του 1995 και του 2004. Σήμερα κατέχει θέσεις στο Πανεπιστήμιο Κολούμπια και την Βασιλική Ακαδημία Μουσικής του Λονδίνου, μοιράζοντας τον χρόνο της μεταξύ των Ηνωμένων Πολιτειών, των Βρυξελλών και της Αθήνας.
Τζιμ Χάτον

Ο Τζιμ Χάτον (Αγγλικά: Jim Hutton) 4 Ιανουαρίου 1949 Κάρλοου - 1 Ιανουαρίου 2010 Κάρλοου ήταν Ιρλανδός κομμωτής και σύντροφος του τραγουδιστή των Queen Φρέντι Μέρκιουρι την περίοδο 1985-1991.

Γνωρίστηκε με τον Μέρκιουρι το 1983 σε κλαμπ στο Λονδίνο όταν ήταν ακόμη κομμωτής ωστόσο δεν ήταν καλή η πρώτη τους συνάντηση. Πάλι στο ίδιο κλαμπ το 1985 αποφάσισαν να μείνουν μαζί.

Ο ίδιος έκανε εξετάσεις για AIDS και του βγήκε θετικό αλλά δεν το είπε στον Μέρκιουρι παρά μόνο λίγες μέρες πριν πεθάνει. Έμεινε δίπλα του μέχρι και την τελευταία μέρα λέγοντας χαρακτηριστικά "Σε αγαπάω Φρέντυ, δεν πάω πουθενά" έτσι κι έγινε.

Κληρονόμησε τελικά 500.000 λίρες όπου με αυτές έχτισε ένα σπίτι στο Κάρλοου, συνέχισε να εργάζεται ως κομμωτής. Παράλληλα μίλησε για τη ζωή του με τον Μέρκιουρι σε διάφορες εκπομπές και έγραψε βιβλίο με τίτλο "Freddie and Me"

Πέθανε την πρωτοχρονιά του 2010 στο σπίτι του από καρκίνο του πνεύμονα σε ηλικία 60 ετών. Παρόλο που είχε τον ιό για περισσότερα από είκοσι χρόνια δεν νόσησε ποτέ από αυτόν.
Σοφία Σμιθ

Η Σοφία Σμιθ (γεννημένη στις 18 Νοεμβρίου 1978) είναι Ελληνοαμερικανίδα πρώην ποδοσφαιρίστρια. Αγωνίστηκε ως μέσος. Συμμετείχε στους Θερινούς Ολυμπιακούς Αγώνες 2004 με την εθνική ομάδα γυναικείου ποδοσφαίρου της Ελλάδας. Σε επίπεδο συλλόγων, έπαιξε για τη Χιούστον Σταρς στις Ηνωμένες Πολιτείες.
Αναστασία Παπαδοπούλου

Η Αναστασία Παπαδοπούλου (γεννήθηκε στις ) είναι Ελληνίδα παίκτρια του γυναικείου ποδοσφαίρου. Αγωνίζεται ως επιθετικός. Αγωνίστηκε στους Θερινούς Ολυμπιακούς Αγώνες 2004 με την εθνική ομάδα ποδοσφαίρου γυναικών της Ελλάδας. Σε επίπεδο συλλόγων, έπαιξε για την Καβάλα 86.
Βασιλική Σουπιάδου

Η Βασιλική Σουπιάδου (γεννήθηκε ) είναι Ελληνίδα πρώην ποδοσφαιρίστρια. Αγωνίστηκε ως επιθετικός για την γυναικεία εθνική ομάδα ποδοσφαίρου της Ελλάδας.

Αγωνίστηκε στους Ολυμπιακούς Αγώνες 2004. Σε επίπεδο συλλόγων, έπαιξε για την Αίγινα.
Τσούγκσπιτσε

thumb|right|325px|Το βουνό όπως φαίνεται από το αυστριακό χωριό Έρβαλντ
Η Τσούγκσπιτσε (γερμ. "Zugspitze", νότια βαυαρική διάλεκτος: "Zugspitz") είναι βουνό και κορυφή, η υψηλότερη των Ορέων Βέτερσταϊν, αλλά και ολόκληρης της Γερμανίας, με υψόμετρο 2.962 μέτρα πάνω από το επίπεδο της θάλασσας. Βρίσκεται νοτίως της πόλεως Γκάρμις-Παρτενκίρχεν και τα σύνορα Γερμανίας-Αυστρίας περνούν από το δυτικό τμήμα της. Στα νότια του βουνού βρίσκεται το Τσούκσπιτσπλατ ("Zugspitzplatt"), ένα υψηλό καρστικό οροπέδιο με πολλά σπήλαια. Στα άνω μέρη των πλαγιών της Τσούκσπίτσε υπάρχουν τρεις παγετώνες, οι δύο από τους οποίους είναι οι μεγαλύτεροι της Γερμανίας: ο Βόρειος Σνιφέρνερ ("Schneeferner") με εμβαδό 307 στρέμματα και ο Χέλενταλφέρνερ ("Höllentalferner") με εμβαδό 247 στρέμματα. Ο τρίτος και μικρότερος είναι ο Νότιος Σνιφέρνερ, που καλύπτει 84 στρέμματα.

Οι πρώτοι άνθρωποι που καταγεγραμμένα έφθασαν πάνω στην κορυφή ήταν οι Γιόζεφ Νάους (1793-1871), ο βοηθός του Μάγερ και ο οδηγός βουνών Γιόχαν Γκέοργκ Τάουσλ (Tauschl) και αυτό έγινε στις 27 Αυγούστου 1820. Σήμερα υπάρχουν τρεις συνήθεις διαδρομές που φθάνουν στην κορυφή: 1) Από την κοιλάδα Χέλενταλ στα βορειοανατολικά, 2) από την κοιλάδα Ράινταλ στα νοτιοανατολικά, και 3) από τα δυτικά, από το αυστριακό έδαφος. Μία από τις γνωστότερες διαδρομές κορυφογραμμών στις Ανατολικές Άλπεις διατρέχει την απότομη «Κορυφογραμμή του Ιωβηλαίου» ("Jubiläumsgrat"), συνδέοντας την Τσούκσπίτσε, τη Χοχμπλάσεν και την Αλπσπίτσε. Υπάρχουν άφθονα καταλύματα για τους ορειβάτες, εκ των οποίων το Μύνχνερ Χάους (Münchner Haus) είναι το ψηλότερο ορεινό καταφύγιο στη Γερμανία (υψόμετρο 2.959 μ.).

Τρία τελεφερίκ φθάνουν κάτω από την κορυφή. Το παλαιότερο κατασκευάσθηκε το 1926 από τη γερμανική εταιρεία «Α. Μπλάιχερτ & Σία» και κατέληγε αρχικώς στην κορυφογραμμή σε υψόμετρο 2.805 μέτρα, αλλά το τέρμα μετακινήθηκε ακριβώς κάτω από την κορυφή, στα 2.951 μ. το έτος 1991. Ο «Βαυαρικός σιδηρόδρομος Τσούκσπίτσε» είναι ένα υπόγειο τελεφερίκ μέσα στη βόρεια πλαγιά του βουνού, που καταλήγει στο οροπέδιο Τσούκσπιτσπλατ, από όπου ένα άλλο εναέριο τελεφερίκ ανεβάζει τους επιβάτες μέχρι την κορυφή. Το τρίτο τελεφερίκ είναι το Άιμπζε και μαζί με το προηγούμενο μεταφέρουν κάθε έτος στην κορυφή περίπου 500.000 ανθρώπους κατά μέσο όρο. Τον χειμώνα εννέα τελεφερίκ για τους σκιέρ καλύπτουν την περιοχή των χιονοδρομιών στο Τσούκσπιτσπλατ. Ο μετεωρολογικός σταθμός, που εγκαινιάσθηκε το 1900, όπως και ο ερευνητικός σταθμός στο Σνιφέρνερχαους (υψόμετρο 2.650 μέτρα), διεξάγουν κλιματολογικές έρευνες.
Δήμητρα Παντελιάδου

Η Δήμητρα Παντελιάδου (γεννήθηκε στις 15 Φεβρουαρίου 1986) είναι Ελληνίδα ποδοσφαιρίστρια. Έχει υπάρξει επιθετικός καθώς και αρχηγός στην ομαδα του Παοκ Θεσσαλονίκης, με τον οποίο έχει αγωνιστεί στο Τσάμπιονς Λιγκ. Είναι μέλος της ελληνικής εθνικής ομάδας και αγωνίστηκε στους Ολυμπιακούς Αγώνες 2004, στη διοργάνωση του ποδοσφαίρου γυναικών.
Τάνια Καλύβας

Η Τάνια Καλύβας (γεννηθείσα στις 26 Αυγούστου 1979) είναι Ελληνοαμερικανίδα πρώην ποδοσφαιρίστρια.

Η Καλύβας έπαιξε στην κολεγιακή ομάδα ποδοσφαίρου του Πανεπιστήμιο του Πρίνστον και για τους Καλιφόρνια Στορμ.

Η Καλύβας ήταν μια από τις 8 Ελληνοαμερικανίδες-μέλη της Ελληνικής γυναικείας εθνικής ομάδας ποδοσφαίρου που συμμετείχε στους Θερινούς Ολυμπιακούς Αγώνες 2004. Συμμετείχε σε προολυμπιακά τουρνουά και φιλικά, συμπεριλαμβανομένης μιας ισοπαλίας με τη Ρωσία στις 22 Φεβρουαρίου 2004. Έκανε δύο εμφανίσεις στην κύρια διοργάνωση, καθώς η Ελλάδα τερμάτισε τελευταία.
Αγγελική Λαγουμτζή

Η Αγγελική Λαγουμτζή (γεννήθηκε στις ) είναι Ελληνίδα παίκτρια του γυναικείου ποδοσφαίρου. Αγωνίστηκε ως πλάγια μέσος.

Ήταν μέρος της γυναικείας εθνικής ομάδας ποδοσφαίρου της Ελλάδας. Αγωνίστηκε στους Ολυμπιακούς Αγώνες του 2004. Σε επίπεδο συλλόγων, αγωνίστηκε στην Καβάλα 86.
Αγγελική Τεφάνη

Η Αγγελική Τεφάνη (γεννήθηκε στις ) είναι Ελληνίδα ποδοσφαιρίστρια. Αγωνίστηκε ως επιθετικός. Ήταν μέρος της εθνικής ομάδας ποδοσφαίρου γυναικών της Ελλάδας η οποία αγωνίστηκε στους Ολυμπιακούς Αγώνες του 2004. Σε επίπεδο συλλόγων, αγωνίστηκε στον Ήφαιστο Περιστερίου.
Κωνσταντίνα Κατσαΐτη

Η Κωνσταντίνα Κατσαΐτη (γεννήθηκε στις 17 Μαΐου 1980) είναι Ελληνίδα ποδοσφαιρίστρια. Αγωνίζεται ως αμυντικός. Αγωνίζεται για την γυναικεία εθνική ομάδα ποδοσφαίρου της Ελλάδας. Αγωνίστηκε στους Ολυμπιακούς Αγώνες 2004. Σε επίπεδο συλλόγων, αγωνίστηκε για την Αίγινα.
Βασιλική Μοσκοφίδου

Η Βασιλική Μοσκοφίδου (γεν. στις 22 Ιουνίου 1991) είναι Ελληνίδα ποδοσφαιρίστρια. 

Είναι μέλος της ελληνικής εθνικής ομάδας από το 2009 Τον Μάρτιο του 2012, σκόραρε το πρώτο της γκολ εναντίον της Πολωνίας.
Μαρία Μήτκου

Η Μαρία Μήτκου (γεννημένη στις 11 Απριλίου 1994) είναι Ελληνίδα ποδοσφαιρίστρια. Αγωνίζεται ως πλάγια μέσος και σε επίπεδο συλλόγων, παίζει για τον ΠΑΟΚ.

Είναι μέλος της ελληνικής εθνικής ομάδας. Τον Απρίλιο του 2012 σκόραρε στα 17 της το πρώτο επίσημο γκολ της για την κύρια ομάδα εναντίον της .
Ελεύθερο Κράτος της Πρωσίας

Το Ελεύθερο Κράτος της Πρωσίας (γνωστή και ως Πρωσία, ) ήταν κρατίδιο της Γερμανίας από το 1918 έως το 1947. Πρωτεύουσα του κρατιδίου ήταν το Βερολίνο, πρωτεύουσα της σημερινής Γερμανίας.

Το ελεύθερο κράτος της Πρωσίας ιδρύθηκε το 1918 μετά τη Γερμανική Επανάσταση, η οποία κατέλυσε την Γερμανική Αυτοκρατορία και ίδρυσε τη Δημοκρατία της Βαϊμάρης ως επακόλουθο του Α΄ Παγκοσμίου Πολέμου. Το νέο κρατίδιο ήταν διάδοχος του Βασιλείου της Πρωσίας, αλλά χαρακτηριζόταν από δημοκρατική διακυβέρνηση και μικρότερη έκταση μετά τις εδαφικές αλλαγές μετά τον πόλεμο. Τα εδάφη που έχασε η Πρωσία μετά το πόλεμο ήταν το Όιπεν-Μαλμεντί (υπέρ του Βελγίου), το βόρειο Σλέσβιχ (υπέρ της Δανίας), το μεγαλύτερο μέρος των επαρχιών Πόζεν, Δυτικής Πρωσίας και τμήμα της Άνω Σιλεσίας (υπέρ της Πολωνίας) μετά από δημοψήφισμα. Τέλος η πόλη του Ντάντσιχ και οι γύρω οικισμοί εντάχθηκαν σε μια νέα επικράτεια, την Ελεύθερη Πόλη του Ντάντσιχ. Ακόμη, η πόλη του Μέμελ και τα περίχωρά του αρχικά διαχωρίστηκε (το 1920) από την Γερμανία και εντάχθηκε σε ξεχωριστή επικράτεια (αλλά όχι ανεξάρτητη) και το 1923 προσαρτήθηκε στη Λιθουανία με καθεστώς αυτόνομης περιοχής, με αποτέλεσμα τον διαχωρισμό της επαρχίας της Ανατολικής Πρωσίας από την υπόλοιπη χώρα. Παρόλο που η Πρωσία υπέστη το μεγαλύτερο μέρος των εδαφικών απωλειών της Γερμανίας μετά τον πόλεμο, παρέμενε το μεγαλύτερο κρατίδιο κατέχοντας σχεδόν τα πέντε όγδοα (62.5%) του πληθυσμού και της έκτασης της χώρας και φιλοξενώντας την ομοσπονδιακή πρωτεύουσα, το Βερολίνο. Το πολίτευμα της Πρωσίας άλλαξε, καθώς πλέον δεν ήταν απολυταρχικό κράτος, αλλά κυβερνιόταν δημοκρατικά.

Η δημοκρατική κυβέρνηση της Πρωσίας ανετράπη με το Πρόισενσλαγκ (πραξικόπημα της Πρωσίας) το 1932, τοποθετώντας το κρατίδιο σε καθεστώς κεντρικής διακυβέρνησης με ένα πραξικόπημα υπό την ηγεσία του καγκελάριου Φραντς φον Πάπεν που εκδίωξε τον πρωθυπουργό Ότο Μπράουν. Η ίδρυση της Ναζιστικής Γερμανίας το 1933 έθεσε τα θεμέλια της διαδικασίας της "ευθυγράμμισης", τερματίζοντας τις νομικές προκλήσεις για το Πρόισενσλαγκ και θέτοντας την Πρωσία υπό τον άμεσο έλεγχο του Εθνικοσοσιαλιστικού Γερμανικού Κόμματος των Εργατών με τον Χέρμαν Γκαίρινγκ ως πρωθυπουργό. Το 1934 τα γερμανικά κρατίδια αντικαταστάθηκαν ντε φάκτο από το σύστημα των γκάου. Μετά το τέλος του Β΄ Παγκοσμίου Πολέμου ο Ότο Μπράουν προσέγγισε τους αξιωματούχους των Συμμάχων στην κατειλλημένη Γερμανία σε μια προσπάθεια να αποκαταστήσει τη νόμιμη κυβέρνηση της Πρωσίας, αλλά το αίτημα απορρίφθηκε και η Πρωσία καταργήθηκε το 1947.
Ευφροσύνη Ξέρα

Η Ευφροσύνη Ξέρα (γεννημένη στις 12 Ιουνίου 1992) είναι Ελληνίδα παίκτρια του γυναικείου ποδοσφαίρου. Αγωνίζεται ως αμυντικός. Έχει κάνει 3 εμφανίσεις με την εθνική Ελλάδας Κ19 και 11 με την κύρια ομάδα, αλλά δεν έχει πετύχει ακόμη κάποιο γκολ. Έχει αγωνιστεί σε αγώνες της κύριας εθνικής ομάδας από το 2011.
Σοφία Πελεκούδα

Η Σοφία Πελεκούδα (γεννημένη στις 22 Σεπτεμβρίου 1994) είναι Ελληνίδα ποδοσφαιρίστρια. Αγωνίζεται ως αμυντικός για τους Αμαζόνες Δράμας. Έχει κάνει πέντε εμφανίσεις για την εθνική ομάδα ξεκινώντας από το 2013 και έχει βάλει ένα γκολ έως σήμερα. Επίσης, έχει αγωνιστεί στις ομάδες Κ17 και Κ19.
Καλομοίρα Κοντομίχη

Η Καλομοίρα Κοντομίχη (γεννηθείσα στις 3 Αυγούστου 1984) είναι Ελληνίδα παίκτρια του γυναικείου ποδοσφαίρου. Αγωνίζεται ως επιθετικός.

Η Κοντομίχη αγωνίζεται στην Καλλιθέα της Α΄ Εθνικής ποδοσφαίρου γυναικών.

Η Κοντομίχη εμφανίστηκε επτά φορές στους προκριματικούς αγώνες που έδωσε η εθνική ομάδα ποδοσφαίρου γυναικών της Ελλάδας για το παγκόσμιο κύπελλο ποδοσφαίρου γυναικών του 2007. Επίσης έχει παίξει για την ομάδα στους προκριματικούς αγώνες του κυπέλλου του 2011, σημειώνοντας τρία γκολ σε μια νίκη εντός έδρας εναντίον της Γεωργίας με 5-0, στις 26 Νοεμβρίου 2009.
Ελένη Μάρκου

Η Ελένη Μάρκου (γεννημένη στις 29 Μαρτίου 1995) είναι Ελληνίδα ποδοσφαιρίστρια, η οποία αγωνίζεται στην Γερμανία στην ομάδα SGS Essen παλιότερα έχει αγωνιστεί για λογαριασμο των Apollon Ladies FC και στον Paok saloniki. Έχει αγωνιστεί με την εθνική Ελλάδας Κ-19 και αγωνίζεται από το 2014 στην κύρια ομάδα. Το 2016 βραβεύτηκε ως η καλύτερη παίκτρια των κολλεγίων της Αμερικής .
Δανάη-Ελένη Σιδηρά

Η Δανάη-Ελένη Σιδηρά (γεννημένη στις 14 Ιανουαρίου 1991) είναι Ελληνίδα ποδοσφαιρίστρια αγωνιζόμενη στον Απόλλωνα Λεμεσού.
Ευγενία Καπνίστ

Γεννημένη στην Ελλάδα , η Ευγενία Καπνίστ είναι Ελληνίδα ποιήτρια ελληνορωσικής καταγωγής που έγραφε στα γαλλικά.
Δανάη Στράτου

Η Δανάη Στράτου είναι Ελληνίδα εικαστική καλλιτέχνιδα και πρώην επίκουρη καθηγήτρια καλών τεχνών. Γεννήθηκε στην Αθήνα το 1964.
Μάσκα του Τουταγχαμών

μικρογραφία|Η νεκρική μάσκα του φαραώ Τουταγχαμών
Η Μάσκα του Τουταγχαμών είναι το νεκρικό προσωπείο του αρχαίου Αιγύπτιου Φαραώ Τουταγχαμών της 18ης δυναστείας που βασίλεψε μεταξύ 1332-1323 π.Χ. Ανακαλύφθηκε από τον Xάουαρντ Κάρτερ, το 1925, στον τάφο KV62 στην Κοιλάδα των Βασιλέων, και φιλοξενείται σήμερα στο Αιγυπτιακό Μουσείο Καΐρου. Η μάσκα αυτή είναι ένα από τα πιο φημισμένα έργα τέχνης στον κόσμο.

Θυμίζοντας τον Όσιρι, τον Αιγύπτιο θεό της μεταθανάτιας ζωής, έχει ύψος 54 εκ., ζυγίζει πάνω από 10 κιλά και είναι διακοσμημένο με ημιπολύτιμους λίθους. Στον ώμο του προσωπείου υπάρχει επιγραφή στα ιερογλυφικά ενός αρχαίου αιγυπτιακού ξορκιού από το Βιβλίο των Νεκρών. Η μάσκα χρειάστηκε να συντηρηθεί το 2015, όταν η 2,5 κιλών γενειάδα τυλιγμένη σε πλεξούδα αποκολλήθηκε και οι εργάτες του μουσείου την κόλλησαν και πάλι στην θέση της.

Σύμφωνα με τον Αιγυπτιολόγο Νicholas Reeves, η μάσκα αυτή "δεν αποτελεί μόνο το αξιολογότερο ανάμεσα σε όλα τα αντικείμενα που βρέθηκαν στο εσωτερικό του τάφου του Τουταγχαμών, αλλά είναι ίσως και το γνωστότερο αντικείμενο της αρχαίας Αιγύπτου". Από το 2001, η έρευνα έχει προτείνει ότι είναι πιθανόν αρχικά να προοριζόταν για την βασίλισσα Νεφερνεφερουατέν. Ο βασιλικός τίτλος της (Ankhkheperure) βρέθηκε μερικώς σβησμένος σε μία βασιλική δέλτο στο εσωτερικό της μάσκας.

* Τα ημερολόγια του Χάουαρντ Κάρτερ , Griffith Institute
Αμαλία Λοσένο

Η Αμαλία Λοσένο (γεννήθηκε στις ) είναι Ελληνίδα πρώην ποδοσφαιρίστρια. Αγωνίστηκε ως μέσος.

Ήταν μέρος της ελληνικής ομάδας στους Ολυμπιακούς Αγώνες 2004. Σε επίπεδο συλλόγων, αγωνίστηκε για τους Γκονζάγκα Μπούλντογκς στις Ηνωμένες Πολιτείες.
Λανουζέι

H Λανουζέι είναι Δήμος της Ιταλικής Επαρχίας της Ολιάστρα, στην Περιφέρεια Σαρδηνία στην Ιταλία, αποσπάστηκε από την Επαρχία του Νουόρο (2005). Ο πληθυσμός της πόλης είναι 5.812 κάτοικοι και η πυκνότητα του πληθυσμού 110 κάτοικοι ανά τετραγωνικό χιλιόμετρο (2004).
Μπαουνέι

Η Μπαουνέι είναι Δήμος της Ιταλικής Επαρχίας της Ολιάστρα, στην Περιφέρεια Σαρδηνία στην Ιταλία, αποσπάστηκε από την Επαρχία του Νουόρο (2005). Ο πληθυσμός της πόλης είναι 3.740 κάτοικοι και η πυκνότητα του πληθυσμού είναι 17 κάτοικοι ανά τετραγωνικό χιλιόμετρο. Βρίσκεται 100 χιλιόμετρα βορειοανατολικά από την πρωτεύουσα της Σαρδηνίας Κάλιαρι και 11 χιλιόμετρα βόρεια από την Τορτολί, είναι γνωστή για τον διάσημη ορειβατική της ακτή.
Ηλιάνα Μόσχου

Η Ηλιάνα Μόσχου (γεννήθηκε στις 14 Νοεμβρίου 1976) είναι Ελληνοαμερικανίδα ποδοσφαίρστρια, η οποία αγωνίζεται ως τερματοφύλακας.

Συμμετείχε στην ελληνική ομάδα στους Ολυμπιακούς Αγώνες 2004. Σε επίπεδο συλλόγων, αγωνίστηκε για τους Καλιφόρνια Στορμ στις Ηνωμένες Πολιτείες. Η Μόσχου γεννήθηκε στην Ινδιανάπολη στις κεντροανατολικές Ηνωμένες Πολιτείες.
Αλεξάνδρα Καββαδά

Η Αλεξάνδρα Καββαδά (γεννηθείσα στη 1 Αυγούστου 1983 στο Γουέιμπαν της Μασαχουσέτης) είναι Ελληνίδα πρώην ποδοσφαιρίστρια. Αγωνίστηκε ως αμυντικός.

Ήταν μέρος της ελληνικής ομάδας στους Θερινούς Ολυμπιακούς Αγώνες 2004. Σε επίπεδο συλλόγων, αγωνίστηκε στην Γκρέιτερ Μπόστον των Ηνωμένων Πολιτειών.
Μαρία Γιατράκη

Η Μαρία Γιατράκη (γεννημένη στις 10 Ιουνίου 1980) είναι Ελληνοαμερικανίδα ποδοσφαίριστρια, τερματοφύλακας. Αγωνίστηκε στην εθνική ελληνική ομάδα στους Ολυμπιακούς Αγώνες 2004. Συμμετείχε σε αγώνες κολεγιακού ποδοσφαίρου, αγωνιζόμενη για τους Κονέκτικατ Χάσκις.

Η Γιατράκη γεννήθηκε στο Μπρούκλιν Χάιτς από Έλληνες μετανάστες. Αγωνίστηκε στους Κονέκτικατ Χάσκις στο πρωτάθλημα κολεγιακού ποδοσφαίρου. Μετά το κολέγιο, προσπάθησε να παίξει επαγγελματικά αλλά απορρίφθηκε, και εργάστηκε ως βοηθός προπονητής στους Κολούμπια Γιουνιβέρσιτι Λάιονς. Έκανε πολιτογράφηση το 2002 και εντάχθηκε στην ελληνική εθνική ομάδα. Ήταν μία από τις πολλές Ελληνοαμερικανίδες στην ομάδα.
Μπάρι Σάρντο

Η Μπάρι Σάρντο είναι Δήμος της Ιταλικής Επαρχίας της Ολιάστρα, στην Περιφέρεια Σαρδηνία στην Ιταλία, αποσπάστηκε από την Επαρχία του Νουόρο (2005). Ο πληθυσμός της πόλης είναι 3.977 κάτοικοι και η πυκνότητα του πληθυσμού 110 κάτοικοι ανά τετραγωνικό χιλιόμετρο (28 Φεβρουαρίου 2017). Βρίσκεται περίπου 120 χιλιόμετρα βορειοανατολικά από την πρωτεύουσα της Σικελίας Κάλιαρι και 9 χιλιόμετρα νότια από την πρωτεύουσα της επαρχίας Τορτολί.
S/2004 S 29

S/2004 S 29 είναι η προσωρινή ονομασία ενός φυσικού δορυφόρου του Κρόνου και μέλος της ομάδας Ινουίτ. Η ανακάλυψή του ανακοινώθηκε από τους Scott S. Sheppard, Ντείβιντ Τζούιτ και Τζαν Κλέυνα στις 7 Οκτωβρίου του 2019, και βασίστηκε σε παρατηρήσεις που έγιναν μεταξύ 12 Δεκεμβρίου του 2004 και 17 Ιανουαρίου του 2007. 

Ο S/2004 S 29 έχει διάμετρο περίπου 4 χιλιομέτρων και περιφέρεται γύρω από τον Κρόνο σε μέση απόσταση 16,981 Gm, σε 826,44 ημέρες, με κλίση 45,1° προς την εκλειπτική και με εκκεντρότητα 0,440.
Κέντρικ Ρέι

Ο Κέντρικ Ρέι ("Kendrick Ray") (Μπρονξ, 26 Ιανουαρίου 1994) είναι Αμερικανός επαγγελματίας καλαθοσφαιριστής, ο οποίος αγωνίζεται ως σούτινγκ γκαρντ / πόιντ γκαρντ για την Πετκίμ.
Άνδρη Θεοδότου

Η Άνδρη Θεοδότου (Λευκωσία, 21 Αυγούστου 1976) είναι Κύπρια ηθοποιός και σεναριογράφος.
Σοφία Νάτη

Η Σοφία Νάτη (γεννημένη στις 19 Απριλίου 1993 στο Όμπερχαουζεν της Γερμανίας) είναι Ελληνίδα ποδοσφαιρίστρια, η οποία αγωνίζεται ως κεντρικός επιθετικός και για την εθνική ομάδα ποδοσφαίρου γυναικών Ελλάδας. Αγωνίζεται επαγγελματικά από το 2008.
Γεωργία Σάλπα

Η Γεωργία Σάλπα Πέννα (γεννηθείσα στις 14 Μαΐου 1985 στην Αθήνα) είναι γεννημένη στην Ελλάδα, Ιρλανδή μοντέλο ομορφιάς.
Νεφέλη Κουρή

Η Νεφέλη Κουρή (γενν. 1989) είναι Ελληνίδα ηθοποιός και τραγουδίστρια.
Βίλχελμ φον Κάουλμπαχ

Ο Βίλχελμ φον Κάουλμπαχ (1805 - 1874) ήταν Γερμανός ζωγράφος, διάσημος κυρίως για τις τοιχογραφίες και τις εικονογραφήσεις του.
Ιερά Μονή Παναγίας της Ολυμπιώτισσας

Η Ιερά Μονή Παναγίας της Ολυμπιώτισσας είναι ελληνικό ορθόδοξο μοναστήρι στην Ελασσόνα της Θεσσαλίας.

Είναι αφιερωμένο στην Κοίμηση της Θεοτόκου, όμως μέχρι τον 18ο αιώνα καταγράφεται επίσης ως αφιερωμένο στην Μεταμόρφωση του Σωτήρος. Το επώνυμο Ολυμπιώτισσα προέρχεται από ένα περίφημο εικόνισμα της Παναγίας, το οποίο πιστεύεται ότι προέρχεται από ένα όχι πλέον υπάρχον μοναστήρι στην Καρυά, στους πρόποδες του Όλυμπου. Μια φορά το χρόνο, στις 5 Οκτωβρίου, η εικόνα περιφέρεται σε λιτανεία από το μοναστήρι έως την εκκλησία του Αγίου Δημητρίου.

Αρχικά ανδρικό, σήμερα είναι γυναικείο μοναστήρι και γιορτάζει στις 6 και 15 Αυγούστου. Το μοναστήρι διαθέτει επίσης ξενώνα, βιβλιοθήκη και μουσείο φυσικής ιστορίας.
Αμελεκούρ

Το Αμελεκούρ ( , ) είναι μια κοινότητα στο νομό Μοζέλ στο Γκραντ Εστ στη βορειοανατολική Γαλλία .

Βρίσκεται στον κύριο δρόμο D674, βόρεια της πόλης Σατώ-Σαλέν .

Τα γειτονικά χωριά περιλαμβάνουν τα Λουμπεκούρ, Ζαρμπεκούρ, Βαξύ και Σαλόν .
Αμνεβίλ

Το Αμνεβίλ ( , ) είναι μια κοινότητα στο νομό Μοζέλ στο Γκραντ Εστ στη βορειοανατολική Γαλλία . Η πόλη είναι ένα σημαντικό τουριστικό και θερμικό κέντρο λουτρών στη Γαλλία.
Νίνα Τζίλι

Η Νίνα Τζίλι, ψευδώνυμο της Maria Chiara Fraschetta (Πιατσέντσα, 2 Φεβρουαρίου 1980), είναι Ιταλίδα τραγουδίστρια, τηλεοπτική προσωπικότητα και ραδιοφωνική παραγωγός.

Έχει συμμετάσχει τέσσερις φορές στο Φεστιβάλ του Sanremo, το 2010 στην κατηγορία "New generation" με το τραγούδι "L'uomo che amava le donne", που κέρδισε το βραβείο Mia Martini, το βραβείο Sala Stampa Radio TV και το βραβείο Assomusica, το 2012 με το τραγούδι "Per sempre", το 2015 με το τραγούδι "Sola" και το 2018 με το "Senza parlenere" .

Το 2012 εκπροσώπησε την Ιταλία στο διαγωνισμό τραγουδιού της Eurovision με το τραγούδι ""L'amore è femmina (Out of Love)"," κατακτώντας την 9η θέση. Επίσης, έχει κερδίσει δύο Wind Music Awards και ήταν υποψήφια για τα MTV Europe Music Awards, τα TRL Awards και τα ιταλικά Videoclip Awards.

Μετά το ντεμπούτο της το 2001 μαζί με τον Red Ronnie στο τηλεοπτικό πρόγραμμα Roxy Bar, ακολούθησε το 2011 μια τηλεοπτική και ραδιοφωνική σταδιοδρομία.
Σοφία Βουτσάκη

Η Σοφία Βουτσάκη είναι καθηγήτρια ελληνικής αρχαιολογίας στο Πανεπιστήμιο του Χρόνινγκεν και ειδικεύεται στην αρχαιολογία του Αιγαιακού πολιτισμού και της κλασσικής Ελλάδας. Έχει διευθύνει ανασκαφές και έρευνες στη θέση Άγιος Βασίλειος κοντά στη Σπάρτη, ενώ έχει δημοσιεύσει έργα για τη κοινωνική αλλαγή, τη νεκροτομειακή αρχαιολογία και την ιστορία της ελληνικής αρχαιολογίας τον 19ο και 20ό αιώνα.
Ελένη Ψαρρέα

Η Ελένη Ψαρρέα (γεννημένη το 1982) είναι Ελληνίδα πολιτικός. 

Στις εκλογές του Ιανουαρίου 2015 εξελέγη στο Ελληνικό Κοινοβούλιο με το ψηφοδέλτιο του ΣΥΡΙΖΑ εκπροσωπώντας την εκλογική περιφέρεια Μεσσηνίας. Στις 21 Αυγούστου 2015, εγκατέλειψε τον ΣΥΡΙΖΑ μαζί με άλλους 24 βουλευτές δημιουργώντας τη Λαϊκή Ενότητα.
Σινισκόλα

Η Σινισκόλα είναι Δήμος της Ιταλικής επαρχίας Νουόρο στην Περιφέρεια Σικελία στην Ιταλία. Ο πληθυσμός της πόλης είναι 11.420 κάτοικοι και η πυκνότητα του πληθυσμού 57 κάτοικοι ανά τετραγωνικό χιλιόμετρο (31 Αυγούστου 2013). Βρίσκεται περίπου 160 χιλιόμετρα από την πρωτεύουσα της Σαρδηνίας Κάλιαρι και 45 χιλιόμετρα βορειοανατολικά από την πρωτεύουσα της επαρχίας Νουόρο.
Μακομέρ

Η Μακομέρ είναι Δήμος της Ιταλικής επαρχίας Νουόρο στην Περιφέρεια Σικελία στην Ιταλία. Ο πληθυσμός της πόλης είναι 10.991 κάτοικοι και η πυκνότητα του πληθυσμού 90 κάτοικοι ανά τετραγωνικό χιλιόμετρο (31 Δεκεμβρίου 2004). Βρίσκεται στην κεντρική πεδιάδα, σε μία περιοχή κατάλληλη για βοσκή και για εκτροφή αλόγων.
Ανσί-Ντορνό

Το Ανσί-Ντορνό ( , ) είναι μια κοινότητα στο νομό Μοζέλ της βορειοανατολικής Γαλλίας . Ο δήμος ιδρύθηκε την 1η Ιανουαρίου 2016 και αποτελείται από τις πρώην κοινότητες Ανσύ-σουρ-Μοζέλ και Ντορνό .
Απόκουρο

Το Απόκουρο αποτελεί ιστορική περιοχή του νομού Αιτωλοακαρνανίας. Είναι ορεινή περιοχή και βρίσκεται βορειοανατολικά της λίμνης Τριχωνίδας. Σύμφωνα με μελετητές, η ονομασία Απόκουρο σχετίζεται με τους Κουρήτες, αρχαίο λαό που ζούσε στην περιοχή.

Μεταξύ 1836 και 1846 η περιοχή του Αποκούρου υπήρξε διοικητική επαρχία, όταν και μοιράστηκε στις επαρχίες Ναυπακτίας και Τριχωνίδος.
Βιλαγκράντε Στριζαίλι

Η Βιλαγκράντε Στριζαίλι είναι Δήμος της Ιταλικής Επαρχίας της Ολιάστρα, στην Περιφέρεια Σαρδηνία στην Ιταλία, αποσπάστηκε από την Επαρχία του Νουόρο (2005). Βρίσκεται περίπου 150 χιλιόμετρα βορειοανατολικά από την πρωτεύουσα της Σαρδηνίας Κάλιαρι και 18 χιλιόμετρα βορειοδυτικά από την πρωτεύουσα της επαρχίας Τορτολί. Η περιοχή της Βιλαγκράντε Στριζαίλι έχει χαρακτηριστεί σαν "Μπλε Ζώνη" επειδή οι άνθρωποι ζουν πολύ περισσότερο από τον μέσο όρο. Μια νέα μελέτη επίσης έδειξε ότι οι άντρες ζουν περίπου όσο και οι γυναίκες.
Στραγγαλιστής της Βοστώνης

Ο Στραγγαλιστής της Βοστώνης (αγγλικά: Boston Strangler), ήταν το όνομα που δόθηκε σε έναν Αμερικανό κατά συρροήν δολοφόνο που σκότωσε τουλάχιστον 13 γυναίκες στην ευρύτερη περιοχή της Βοστώνης από το 1962 έως το 1964.

Τα εγκλήματά του αποτέλεσαν αντικείμενο πολλών βιβλίων και ταινιών, αν και ο ακριβής αριθμός των θυμάτων, καθώς και η ταυτότητά του δολοφόνου τέθηκε υπό αμφισβήτηση.

Οι δολοφονίες αποδόθηκαν στον Άλμπερτ ΝτεΣάλβο με βάση την ομολογία του και λεπτομέρειες που αποκαλύφθηκαν στο δικαστήριο κατά τη διάρκεια ξεχωριστής
υπόθεσης, καθώς και στοιχεία DNA που τον συνδέουν με το τελευταίο θύμα. 
Έκτοτε, οι επίσημες αρχές που διερευνούν τα εγκλήματα πρότειναν ότι οι δολοφονίες (που μερικές φορές αναφέρονται ως "δολοφονίες από μετάξι") διαπράχθηκαν από περισσότερα από ένα άτομα.
Αλζένγκ

Το Αλζένγκ ( ) είναι μια κοινότητα στο νομό Μοζέλ στο Γκραντ Εστ στη βορειοανατολική Γαλλία .
Τερτένια

Η Τερτένια είναι Δήμος της Ιταλικής Επαρχίας της Ολιάστρα, στην Περιφέρεια Σαρδηνία στην Ιταλία, αποσπάστηκε από την Επαρχία του Νουόρο (2005).
Ο πληθυσμός της πόλης είναι 3.888 κάτοικοι και η πυκνότητα του πληθυσμού 33 κάτοικοι ανά τετραγωνικό χιλιόμετρο. Η Τερτένια βρίσκεται 70 χιλιόμετρα βορειοανατολικά από την πρωτεύουσα της Σαρδηνίας Κάλιαρι και 25 χιλιόμετρα νότια από την πρωυεύουσα της επαρχίας Τορτολί.

Τα πρώτα ίχνη ανθρώπινης εγκατάστασης χρονολογούνται στα τελευταία χρόνια της Νεολιθικής περιόδου (4η χιλιετία π.Χ.) και αποδίδονται στον πολιτισμό του Οτσιέρι, βρέθηκαν αντικείμενα από Οψιανό και μία Νεκρόπολη. Στην περιοχή της Τερτένας βρέθηκαν επίσης 77 Νουράγκι, 22 χωριά Νουράγκι, 34 γιγαντιαίοι τάφοι και ένα ιερό πηγάδι που χρονολογείται στην Νουραγική περίοδο. Οι ανακαλύψεις δείχνουν ότι υπήρχε μεγάλη οικονομική και κοινωνική ανάπτυξη εκείνη την περίοδο, τα ίχνη τους διασώζονται ακόμα και σήμερα, τον 19ο αιώνα χτίστηκε ένας πύργος για τον έλεγχο της ακτογραμμής.
Αλεξάντερ Λούντβιχ

Ο Αλεξάντερ Λούντβιχ (γεν. 7 Μαΐου 1992) είναι Καναδός ηθοποιός, τραγουδιστής και μοντέλο. Έχει συμμετάσχει σε διάφορες ταινίες, όπως οι "The Seeker: The Dark Is Rising" και Αγώνες Πείνας. Πρωταγωνίστησε στην σειρά Βίκινγκς του History Channel στο ρόλο του Μπγερν του Σιδηρόπλευρου.
Μια τυχερή οικογένεια

Μια τυχερή οικογένεια (Ισπανικά: "Una familia con suerte") είναι τηλενουβέλα μεξικανικής παραγωγής του 2011. 

Πρωταγωνιστούν Αράτ ντε λα Τόρρε, Μαϊρίν Βιγιανουέβα, Λους Ελένα Γκονσάλες και Ντανιέλα Κάστρο.
Σοφία Βάρη

Η Σοφία Βάρη (1940) είναι Ελληνίδα ζωγράφος και γλύπτρια.
Γιουτζίν Λόρενς

Ο Γιουτζίν Λόρενς ("Eugene Lawrence", γενν. 22 Ιουνίου 1986) είναι Αμερικανός επαγγελματίας καλαθοσφαιριστής, ο οποίος αγωνίζεται ως πόιντ γκαρντ για τον Ιωνικό Νίκαιας.
Ελ Κλάσικο

Το Ελ Κλάσικο (ισπανικά: El Clásico, , δηλαδή "το κλασικό") είναι το όνομα που δίνεται για κάθε ποδοσφαιρικό αγώνα της Ρεάλ Μαδρίτης με την Μπαρτσελόνα. Αρχικά αναφερόταν μόνο στους αγώνες του ισπανικού πρωταθλήματος, αλλά σήμερα ο όρος έχει γενικοποιηθεί και τείνει να περιλαμβάνει κάθε αγώνα μεταξύ των δύο ομάδων: αυτούς στο ΟΥΕΦΑ Τσάμπιονς Λιγκ, Κόπα ντελ Ρέι κτλ. Θεωρείται ως μία από τις μεγαλύτερες ποδοσφαιρικές αναμετρήσεις εναντίον συλλόγων, όπως και ο τελικός του Τσάμπιονς Λιγκ. Το Ελ Κλάσικο παρακολουθείται από εκατομμύρια τηλεθεατές ανά τον κόσμο. Είναι γνωστό για την εντονότητα του και τους πανηγυρισμούς από τις δύο ομάδες.

Η αντιπαλότητα προέρχεται και από το γεγονός ότι η Μαδρίτη και η Μπαρτσελόνα είναι οι δύο μεγαλύτερες πόλεις της Ισπανίας, και μερικές φορές αναγνωρίζονται έχοντας αντίθετες ιδεολογικές θέσεις, με την Ρεάλ Μαδρίτης να "εκπροσωπεί" το κεντρικό κράτος και τη Μπαρτσελόνα την αυτόνομη περιφέρεια της Καταλωνίας. Ευρύτερα, για λόγους ιστορικούς, η Ρεάλ Μαδρίτης θεωρείται από πολλούς ως η ομάδα του "κατεστημένου" στην Ισπανία, ενώ η Μπαρτσελόνα της "αμφισβήτησης".Η αντιπαλότητα είναι μια από τις μεγαλύτερες στην ιστορία των αθλημάτων. Οι δύο σύλλογοι είναι μεταξύ των πιο επιτυχημένων και πλουσιότερων του κόσμου, ενώ το 2014 το Φορμπς ονόμασε την Μπαρτσελόνα και την Ρεάλ Μαδρίτης ως τις δύο ομάδες με τη μεγαλύτερη αξία. Οι δύο ομάδες έχουν παγκόσμια οπαδική βάση, και τον μεγαλύτερο αριθμό ακολούθων στα μέσα κοινωνικής δικτύωσης.

Στους αγώνες πρωταθλήματος, η Μπαρτσελόνα έχει 19 νίκες και η Ρεάλ Μαδρίτης 100. Στο συνολικό αριθμό αγώνων (συμπεριλαμβανομένων και των φιλικών αναμετρήσεων), η Μπαρτσελόνα έχει 25 νίκες και η Ρεάλ 100 (έως τις 3 Μαρτίου 2020). Στους 244 επίσημους αγώνες (εξαιρουμένων των φιλικών), Μπαρτσελόνα και Ρεάλ έχουν από 96 νίκες με 52 αγώνες να λήγουν ισόπαλοι. Μαζί με την Αθλέτικ Μπιλμπάο, είναι οι τρεις ομάδες της Λα Λίγα που δεν έχουν υποβιβαστεί ποτέ.
Φρεζύς

Το Φρεζύς (γαλλικά: "Fréjus") είναι κοινότητα του νομού Βαρ στη διοικητική περιοχή Προβηγκία-Άλπεις-Κυανή Ακτή στη γαλλική Ριβιέρα, στη νοτιοανατολική Γαλλία.

Στα ανατολικά του βρίσκεται η κοινότητα Σαιν-Ραφαέλ, με την οποία σχηματίζουν μία ευρύτερη αστική περιοχή, γνωστή ως Φρεζύς Σαιν-Ραφαέλ, που είναι το οικονομικό και πολιτιστικό κέντρο του ανατολικού νομού Βαρ. 

Ο πληθυσμός της πόλης ανέρχεται σε 53.168 κατοίκους (2016) και είναι το κέντρο ευρύτερης αστικής περιοχής με 92.598 κατοίκους (2011). 

Οι κάτοικοι αναφέρονται ως Φρεζυζιέν.
Τσισί

μικρογραφία|Ελαιογραφία από των Χιμπέρτ Φοσ (1905)
Η Χήρα Αυτοκράτειρα Τσισί (κινέζικα: 慈禧太后, πινγίν: Cíxǐ Tàihòu γεννηθηκε στις 29 Νοεμβρίου 1835 - 15 Νοεμβρίου 1908), από τη φυλή Manchu Yehe Nara, ήταν Κινέζα αυτοκράτειρα, χήρα και αντιβασιλέας που ουσιαστικά κυβερνησε την κινεζική κυβέρνηση στην ύστερη δυναστεία Τσινγκ για 47 χρόνια, από το 1861 μέχρι το θάνατό της το 1908.
Ντοργκάλι

Το Ντοργκάλι είναι Δήμος της Ιταλικής επαρχίας Νουόρο στην Περιφέρεια Σαρδηνία στην Ιταλία. Ο πληθυσμός της πόλης είναι 8.576 κάτοικοι και η πυκνότητα του πληθυσμού 38 κάτοικοι ανά τετραγωνικό χιλιόμετρο (31 Ιουλίου 2017). Βρίσκεται 230 χιλιόμετρα βορειοανατολικά από την πρωτεύουσα της Σαρδηνίας Κάλιαρι και 38 χιλιόμετρα ανατολικά από την πρωτεύουσα της επαρχίας Νουόρο. Η οικονομία της πόλης βασίζεται στην παραγωγή κρασιού και στον τουρισμό, σε ένα από τα σπήλαια του Ντοργκάλι βρέθηκε μια σπάνια μορφή από γιγαντιαία Ενυδρίδα.
Αμπντουλάχ Καρντάς

Ο Αλ-Χατζ Αμπντουλάχ Καρντάς (, γράφεται και ως Καρσές, επίσης γνωστός ως Χατζή Αμπντουλάχ αλ-Αφαρί) είναι ο ηγέτης του Ισλαμικού Κράτους του Ιράκ και του Λεβάντε, μιας τρομοκρατικής οργάνωσης. Ανέλαβε τη θέση του στις 28 Οκτωβρίου 2019, μετά το θάνατο του Αμπού Μπακρ αλ-Μπαγντάντι στην επιδρομή της Δύναμης Δέλτα των Στρατού των ΗΠΑ στην Μπαρίσα. Είχε ήδη διοριστεί διάδοχος του αλ-Μπαγκντάντι από τον Αύγουστο του 2019 και είχε τον έλεγχο της καθημερινής λειτουργίας της οργάνωσης. Νωρίτερα ήταν ιεροκήρυκας στην αλ-Κάιντα πριν ενταχθεί στο Ισλαμικό Κράτος.
Οροζέι

Η Οροζέι είναι Δήμος της Ιταλικής επαρχίας Νουόρο στην Περιφέρεια Σαρδηνία στην Ιταλία. Ο πληθυσμός της πόλης είναι 7.025 κάτοικοι και η πυκνότητα του πληθυσμού 77 κάτοικοι ανά τετραγωνικό χιλιόμετρο (31 Ιουλίου 2016). Βρίσκεται 140 χιλιόμετρα βορειοανατολικά από την πρωτεύουσα της Σαρδηνίας Κάλιαρι και 30 χιλιόμετρα ανατολικά από την πρωτεύουσα της επαρχίας Νουόρο.
Ολιένα

Η Ολιένα είναι Δήμος της Ιταλικής επαρχίας Νουόρο στην Περιφέρεια Σαρδηνία στην Ιταλία. Ο πληθυσμός της πόλης είναι 7.123 κάτοικοι και η πυκνότητα του πληθυσμού 43 κάτοικοι ανά τετραγωνικό χιλιόμετρο (31 Ιουλίου 2016). Η περιοχή της Ολιένας κατοικείται συνεχώς από την Παλαιολιθική εποχή μέχρι σήμερα, τα ευρήματα του πολιτισμού των Νουράγκι περιλαμβάνουν 54 χωριά, 30 Νουράγκι και πολλά κτίσματα με στόχο την λατρεία. Τον Μεσαίωνα η Ολιένα ανήκε στην Δικαιοδοσία του Τόρρες, αργότερα πέρασε στην Πίζα. Στον πόλεμο που ξέσπασε ανάμεσα στην Δικαιοδοσία της Αρμπορέα και το Στέμμα της Αραγωνίας την πόλη κατέλαβαν τα στρατεύματα της Ελεονώρας της Αραγωνίας, η Μεσαιωνική πόλη βρισκόταν στους πρόποδες ενός κάστρου και παρέμεινε στην Αραγωνία μέχρι την πτώση της.
Το Σύνδρομο του Βερολίνου

Το Σύνδρομο του Βερολίνου (αγγλικά: "Berlin Syndrome") είναι ψυχολογικό θρίλερ αυστραλιανής και γαλλικής συμπαραγωγής του 2017, σε σκηνοθεσία της Κέιτ Σόρτλαντ και σενάριο του Σον Γκραντ. Πρωταγωνιστούν οι Τερέζα Πάλμερ και Μαξ Ρίμελτ. Η ταινία βασίζεται στο ομότιτλο μυθιστόρημα της Μέλανι Τζούστεν και μιλά για την ιστορία μιας νεαρής Αυστραλιανής φωτογράφου, που ταξιδεύει στη Γερμανία, όπου γνωρίζει έναν ελκυστικό νεαρό Γερμανό καθηγητή. Μετά από μια νύχτα πάθους μαζί του, ξαφνικά η φωτογράφος βρίσκει τον εαυτό της όμηρο από τον επικείμενο εραστής της.

"Το Σύνδρομο του Βερολίνου" έκανε παγκόσμια πρεμιέρα στο Φεστιβάλ Κινηματογράφου Σάντανς στις 20 Ιανουαρίου 2017 και κυκλοφόρησε στην Αυστραλία στις 20 Απριλίου του 2017 από την Entertainment One.
Αρχαιολογικό Μουσείο της Θήρας

μικρογραφία|Αμφορέας από τη Θήρα, περίπου. 700 π.Χ. Αρχαιολογικό Μουσείο Θήρας
Το Αρχαιολογικό Μουσείο της Θήρας είναι ένα μουσείο στα Φηρά της Σαντορίνης στην Ελλάδα . Χτίστηκε το 1960 για να αντικαταστήσει ένα παλαιότερο που είχε καταρρεύσει από τον σεισμό της Αμοργού το 1956 .

Η συλλογή του φιλοξενεί αντικείμενα που ξεκινούν από πρωτοκυκλαδικά μαρμάρινα ειδώλια της 3ης χιλιετίας π.Χ. και συνεχίζουν στην κλασική περίοδο.

Υπάρχουν προϊστορικά αγγεία από το Ακρωτήρι που χρονολογούνται από τον 20ο έως τον 17ο αιώνα π.Χ.

Τα μεταγενέστερα αντικείμενα περιλαμβάνουν αγγεία και αμφορείς γεωμετρικών και αρχαϊκών περιόδων. Πολλά από αυτά τα αντικείμενα προέρχονται από το αρχαίο νεκροταφείο της Θήρας. Ένας από αυτούς είναι ένας κρατήρας με αττικές μαύρες φιγούρες από τον τάφο, με τέσσερα πλοία στην εσωτερική επιφάνεια, γύρω από το χείλος.
Ιστορία του Παντζάμπ

εναλλ.=|μικρογραφία|301x301εσ|Η περιοχή του Παντζάμπ
Η Ιστορία του Παντζάμπ αφορά την ιστορία της ομώνυμης ιστορικής περιοχής στο βόρειο τμήμα της Ινδικής υποηπείρου, που είναι χωρισμένη μεταξύ των δύο σύγχρονων χωρών, της Ινδίας και του Πακιστάν. Ιστορικά ήταν γνωστή ως Σάπτα Σίνδου, ή "Γη των Επτά Ποταμών." Μόνο οι δύο ποταμοί Ζάραδρος και Ύφασης ρέουν μέσω του Ινδικού Παντζάμπ. Ο τρίτος ποταμός Υδραώτης ρέει μόνο εν μέρει στο Παντζάμπ, κυρίως κατά μήκος της διεθνούς συνοριακής γραμμής των χωρών Ινδία - Πακιστάν, και στη συνέχεια εισέρχεται στο Πακιστάν. Οι άλλοι δύο ποταμοί Ακεσίνης και Υδάσπης ρέουν στο Πακιστανικό Παντζάμπ. Όλοι αυτοί οι πέντε ποταμοί είναι παραπόταμοι του Ινδού ποταμού. Και οι πέντε ποταμοί τελικά ενώνονται με τον Ινδό ποταμό άμεσα ή έμμεσα και ο Ινδός εκβάλει στην Αραβική Θάλασσα κοντά στην πόλη Καράτσι του Πακιστάν. Στην αρχαία περιοχή του Παντζάμπ αναπτύχθηκε ο πολιτισμός της κοιλάδας του Ινδού, που έγινε γνωστός για τις προηγμένες τεχνολογίες και τις υποδομές του λαού του. Ιστορικά επρόκειτο για μια περιοχή Ινδουιστών - Βουδιστών, δραστηριοποιημένη στους τομείς της πολυμάθειας, της τεχνολογίας και των τεχνών. Κατά καιρούς, τα διάφορα βασίλεια πολέμησαν μεταξύ τους. Και υπήρξαν περίοδοι προσωρινής ενότητας υπό την κυβέρνηση της Ινδικής Αυτοκρατορίας ή των κατακτητών. 

Μετά την Ισλαμική εισβολή, οι κατακτητές κυριάρχησαν στην περιοχή για μια μεγάλη περίοδο της ιστορίας της, και το Δυτικό Παντζάμπ έγινε κέντρο του Ισλαμικού πολιτισμού στην Ινδική υποήπειρο. Η Αυτοκρατορία των Σιχ κυριάρχησε στην περιοχή υπό την ηγεσία του μαχαραγιά Ραντζίτ Σινγκ, και τότε αναδύθηκε για λίγο καιρό ο παραδοσιακός πολιτισμός της, μέχρις ότου οι Βρετανοί την προσάρτησαν στις Βρετανικές Ινδίες. Μετά την αποχώρηση των Βρετανών, η περιοχή χωρίστηκε σε δύο τμήματα, ένα που πλειοψηφούσαν οι Σιχ και έγινε μέρος του Ινδικού κράτους, και ένα με Μουσουλμανική πλειοψηφία που κινήθηκε προς το Ισλαμικό Κράτος του Πακιστάν προς αποφυγήν συγκρούσεων.
Βασιλική του Έστεργκομ

Η καθεδρική Βασιλική της Αναλήψεως της Παρθένου Μαρίας και του Αγίου Αδαλβέρτου (ουγγρ. "Nagyboldogasszony és Szent Adalbert prímási főszékesegyház"), γνωστή και απλώς ως Βασιλική του Έστεργκομ (ουγγρ. "Esztergomi bazilika") είναι χριστιανικός ναός σε αρχιτεκτονικό ρυθμό βασιλικής μετά τρούλου, που βρίσκεται στην πόλη Έστεργκομ της Ουγγαρίας. Αποτελεί την έδρα της Αρχιεπισκοπής Έστεργκομ-Βουδαπέστης, αλλά και όλης της Ρωμαιοκαθολικής Εκκλησίας της Ουγγαρίας. Τιμάται στο όνομα της Αναλήψεως της Θεοτόκου (εορτή αντίστοιχη της Κοιμήσεως της Θεοτόκου, εορτ. 15 Αυγούστου) και του Αγίου Αδαλβέρτου (εορτ. 23 Απριλίου).
Erasmus+

thumb|Το λογότυπο του προγράμματος
Το Erasmus+ είναι το πρόγραμμα της Ευρωπαϊκής Επιτροπής για την εκπαίδευση, τη νεολαία και τον αθλητισμό για τη χρονική περίοδο 2014-2020, που διαδέχθηκε το προηγούμενο «Πρόγραμμα Δια Βίου Μάθησης» (2007-2014). Ως ολοκληρωμένο πρόγραμμα, το Erasmus+ προσφέρει περισσότερες ευκαιρίες για την κινητικότητα των σπουδαστών/μαθητευόμενων και των εκπαιδευτών, όσο και για τη συνεργασία των τομέων εκπαιδεύσεως, πρακτικής εξασκήσεως και νεολαίας. Είναι επίσης ευκολότερη η πρόσβαση σε αυτό σε σχέση με τα προηγούμενα προγράμματα, με απλοποιημένους κανονισμούς χρηματοδοτήσεως και δομή που στοχεύει στην ομαλή διοίκηση του προγράμματος.
Γεώργιος Σιβετίδης

Ο Γεώργιος Σιβετίδης (και Σεβετίδης, 1913-1986) ήταν Έλληνας δικηγόρος και πολιτικός. Ήταν μαχητικό και δημοκρατικό στέλεχος, προσφέροντας μεγάλες υπηρεσίες κυρίως στην Βόρεια Ελλάδα, αλλά και την Πρέβεζα και την Ευρυτανία. Υπηρέτησε ως νομάρχης σε διάφορες περιοχές.
Μιλτιάδης Παπαμιλτιάδης

Ο Μιλτιάδης Παπαμιλτιάδης (1907-1987) ήταν Έλληνας ανατόμος. Ο Παπαμιλτιάδης είναι γνωστός για τις μελέτες του πάνω στο λεμφικό σύστημα. Γεννήθηκε στην Αμφίκλεια το 1907. Ήταν μεταξύ των επιβατών του πλοίου Ματαρόα το 1945, στο οποίο επιβιβάστηκαν διάφοροι εκπρόσωποι της ελληνικής διανόησης με προορισμό τη Γαλλία.
Γερμανικός Αυτοκινητόδρομος

Ο Γερμανικός Αυτοκινητόδρομος (Autobahn) ( ; Γερμανικός πληθυντικός ) είναι το ομοσπονδιακό σύστημα οδικής αρτηρίας ελεγχόμενης πρόσβασης στη Γερμανία . Ο επίσημος γερμανικός όρος είναι ο (πληθυντικός , συντομογραφία "BAB" ), η οποία μεταφράζεται ως "ομοσπονδιακός αυτοκινητόδρομος". Η κυριολεκτική έννοια της λέξης "Bundesautobahn" είναι η "Ομοσπονδιακή Αυτοκινητιστική Γραμμή. 

Ο Γερμανικός Αυτοκινητόδρομος είναι ευρέως γνωστό ότι δεν έχει ομοσπονδιακά επιτρεπόμενο όριο ταχύτητας για ορισμένες κατηγορίες οχημάτων. Εντούτοις, σημειώνονται (και επιβάλλονται) όρια σε περιοχές αστικοποιημένες, υποβαθμισμένες, επιρρεπείς σε ατυχήματα ή υπό κατασκευή. Στις ταχύτητες χωρίς περιορισμούς, ένα συμβουλευτικό όριο ταχύτητας είναι 130 χιλιόμετρα την ώρα (80 μίλια την ώρα).Η ταχύτερη οδήγηση, η οποία δεν είναι παράνομη ως τέτοια, ελλείψει ορίου ταχύτητας, μπορεί να προκαλέσει αυξημένη ευθύνη σε περίπτωση σύγκρουσης (την οποία πρέπει να καλύψει η υποχρεωτική αυτοκινητική ασφάλιση). Τα δικαστήρια έχουν αποφανθεί ότι ένας «ιδανικός οδηγός» που απαλλάσσεται από την απόλυτη ευθύνη για «αναπόφευκτη» αδικοπραξία σύμφωνα με το νόμο δεν θα υπερβαίνει το Συμβουλευτικό Επιτρεπόμενο Όριο Ταχύτητας. 

Μια έκθεση του 2017 του ομοσπονδιακού Ινστιτούτου Οδοποιίας ανέφερε ότι το 2015 το 70,4% του αυτοκινητοδρόμου είχε μόνο το συμβουλευτικό όριο ταχύτητας, το 6,2% είχε προσωρινά όρια ταχύτητας λόγω καιρικών συνθηκών ή συνθηκών κυκλοφορίας και το 23,4% είχε μόνιμα όρια ταχύτητας. Οι μετρήσεις από το γερμανικό κρατίδιο του Βρανδεμβούργου το 2006 έδειξαν μέσες ταχύτητες 142 χιλιόμετρα την ώρα (88 μίλια την ώρα) σε μια εξαπλή λωρίδα του αυτοκινητοδρόμου σε συνθήκες ελεύθερης ροής. 
μικρογραφία| Πινακίδα για τον Γερμανικό Αυτοκινητόδρομο 4, κοντά στην Δρέσδη
Ανμπάρ

Το Ανμπάρ (Αράβικα: الأنبار‎) ήταν μια αρχαία και μεσαιωνική πόλη στο σημερινό κεντρικό Ιράκ. Έπαιξε ρόλο στους Ρωμαίικο-Περσικούς πολέμους του 3-4 αιώνα, και έγινε προσωρινά η πρωτεύουσα του Χαλιφάτο των Αββασιδών πριν την ίδρυση της Βαγδάτης το 762. Παρέμεινε μια σχετικά ευημερούσα πόλη μέχρι τον 10 αιώνα, άλλα γρήγορα παράκμασε. Ως τοπικό κέντρο αυτοδικήσεις επιβίωσε μέχρι τον 14 αιώνα, άλλα αργότερα εγκαταλείφθηκε.

Τα ερείπια της είναι κοντά στην μοντέρνα Φαλούτζα. Η πόλη δίνει το όνομα της στην Περιοχή Ανμπάρ.
Μπουγρά Γκιουλσόι

Ο Μπουγρά Γκιουλσόι (γενν. Άγκυρα, 22 Φεβρουαρίου 1982) είναι Τούρκος ηθοποιός.
Μοναστήρι του Σίο-Μγκβίμε

Το Μοναστήρι του Σίο-Μγκβίμε ( , που σημαίνει «"Σπήλαιο του Σίο"») είναι ένα μεσαιωνικό μοναστήρι στη Γεωργία που βρίσκεται σε μία όμορφη δασωμένη περιοχή στην πλαγιά ενός λόφου, στην αριστερή όχθη του ποταμού Κύρος, σε απόσταση 13 χλμ. από την Μτσχέτα και 30 χλμ. από την Τιφλίδα. Ο δρόμος για το μοναστήρι ακολουθεί ένα στενό ασβεστολιθικό φαράγγι που ξεκινά από τη Μτσχέτα Γεωργίας. 

Το μοναστήρι είναι αναγνωρισμένο ως Μνημείο Πολιτιστικής Κληρονομιάς της Γεωργίας. Το συγκρότημα κτιρίων της μονής περιλαμβάνει την Εκκλησία του Ιωάννη του Βαπτιστή (560-580), την Άνω Εκκλησία της Θεοτόκου (12ος αιώνας), το μοναστικό σπήλαιο του Σίο (6ος αιώνας), ένα παρεκκλήσι του 12ου αιώνα, τραπεζαρία, κ.α.
Πω

Το Πω (γαλλικά: Pau) είναι κοινότητα της νοτιοδυτικής Γαλλίας, πρωτεύουσα του νομού των Ατλαντικών Πυρηναίων στην περιοχή Νέα Ακουιτανία. Βρίσκεται στο κέντρο της παλαιάς επαρχίας του Μπεάρν, του οποίου ήταν πρωτεύουσα από το 1464. Ο πληθυσμός ανέρχεται σε 77.130 κατοίκους (2017) και είναι το κέντρο της ευρύτερης περιοχής που συγκεντρώνει 242.829 κατοίκους (2014). 

Η πόλη βρίσκεται στο δίκτυο των «Πόλεων και Χώρων Τέχνης και Ιστορίας» από το 2011.

Οι κάτοικοι ονομάζονται Παλουά (ζ).
Δημοσθένης Μιχαλεντζάκης

Ο Δημοσθένης Μιχαλεντζάκης είναι χρυσός παραολυμπιονίκης της κολύμβησης στα 100 μέτρα πεταλούδα της κατηγορίας S9 (Ρίο Ντε Τζανέιρο, 2016) . Γεννήθηκε στην Αλεξανδρούπολη στις 19 Οκτωβρίου 1998 και κατάγεται από τις Φέρες Έβρου. Κατέχει το παγκόσμιο ρεκόρ στα 200 μέτρα ελεύθερο της κατηγορίας του με επίδοση 2:07:16 . Επίσης κατέχει σύνολο 4 παγκόσμια ρεκόρ.

To Δημοτικό Κολυμβητήριο Αλεξανδρούπολης μετονομάστηκε σε Δημοσθένης Μιχαλεντζάκης στις 23/09/2018 .

Ξεκίνησε την κολύμβηση στην ηλικία των 4 ετών λόγω της πάθησής του που είναι μαιευτική παράλυση στο δεξί άνω άκρο και κατάφερε να περάσει με μεγάλη επιτυχία όλα τα κολυμβητικά σκαλοπάτια. Αξιοσημείωτο το γεγονός πως ο Δημοσθένης αποτελεί τον μοναδικό Έλληνα κολυμβητή ο οποίος κολυμπά παράλληλα και με τους αρτιμελείς κολυμβητές και καταφέρνει να κατοχυρώνει όρια πρόκρισης για τα Πανελλήνια Πρωταθλήματα.

Το 2014 εντάχτηκε στην εθνική ομάδα κολύμβησης ανδρών ΑμεΑ. Στο πανευρωπαϊκό πρωτάθλημα κολύμβησης 2014 στο Αϊντχόβεν κατέκτησε την 4η θέση στα 200 μ. μεικτή ατομική S9 και την 5η θέση στα 100 μ. πεταλούδα S9, όντας μόλις 16 ετών. 

Στο Παγκόσμιο πρωτάθλημα κολύμβησης ΑμεΑ που διοργανώθηκε στην Γλασκόβη το 2015 κατέκτησε την 4η θέση στα 100 μ. πεταλούδα S9. Η μεγαλύτερη του επιτυχία ωστόσο, επετεύχθη στους Παραολυμπιακούς Αγώνες του 2016 στη Βραζιλία, καθώς κατέκτησε το χρυσό παραολυμπιακό μετάλλιο και σημείωσε νέο παραολυμπιακό ρεκόρ (59:27) στα 100 μ. πεταλούδα S9. 

Στο παγκόσμιο πρωτάθλημα που διοργανώθηκε στο Μεξικό το 2017 κατέκτησε το χρυσό μετάλλιο στα 100 μ. πεταλούδα S9 , ενώ στο πανευρωπαϊκό πρωτάθλημα του Δουβλίνου το 2018 κατέκτησε δύο χρυσά μετάλλια (100 μ. πεταλούδα S8, 200 μ. μεικτή ατομική S8) . 

Στο παγκόσμιο πρωτάθλημα κολύμβησης ΑμεΑ του Λονδίνου το 2019 αναδείχθηκε ξανά παγκόσμιος πρωταθλητής, καθώς κατέκτησε τρία χρυσά μετάλλια στην κατηγορία S8 (50 μ. ελεύθερο, 100 μ. ελεύθερο, 100 μ. πεταλούδα) .

Στο Πανευρωπαϊκό πρωτάθλημα κολύμβησης αμεα στην Μαδέιρα της Πορτογαλίας 2021, αγωνίστηκε σε τρία αγωνίσματα (50μ. Ελεύθερο, 100μ. Ελεύθερο, 100μ. Πεταλούδα) και αναδείχθηκε τρεις φορές πρωταθλητής Ευρώπης. Κερδίζοντας κάθε αντίπαλο για 6η συνεχόμενη χρόνια.
Κατηγορία:Παραολυμπιονίκες
7. https://www.gazzetta.gr/other-sports/kolymvisi/article/1393273/pagkosmios-protathlitis-o-mihalentzakis-halkino-metallio-o-kostakis?amp

8. https://www.lifo.gr/now/sport/dimosthenis-mihalentzakis-trito-hryso-metallio-sto-pagkosmio-toy-londinoy
Κατηγορία:Έλληνες αθλητές της κολύμβησης
Κατηγορία:Αλεξανδρούπολη
Πανεπιστήμιο Μπαλαμάντ

Πανεπιστήμιο Μπαλαμάντ (; , ) είναι ένα πανεπιστημιακό ίδρυμα του Λιβάνου, με έτος ίδρυσης το 1988. Το πανεπιστήμιο δέχεται φοιτητές και προσωπικό ανεξαρτήτως θρησκείας και καταγωγής/εθνότητας.
Αθανάσιος Κωνσταντινίδης

Ο Αθανάσιος Κωνσταντινίδης (γεννήθηκε στις 29 Απριλίου 1970) είναι Έλληνας αθλητής του στίβου και παραολυμιονίκης . Αγωνίστηκε στους Παραολυμπιακούς 2016. Κέρδισε χρυσό μετάλλιο στη σφαιροβολία, ενώ πέτυχε και παγκόσμιο ρεκόρ στο άθλημα, καθώς η σφαίρα που έριξε διένυσε την απόσταση των 10.39 μέτρων.
Στρατσιατέλα

thumb|Στρατσιατέλα πάνω από παγωτό σοκολάτα.
Η Στρατσιατέλα (Stracciatella) είναι γεύση παγωτού που φτιάχνεται με γάλα, κρέμα γάλακτος και κομμάτια μαύρης σοκολάτας. Αρχικά δημιουργήθηκε στο Μπέργκαμο της Βόρειας Ιταλίας στο «Ristorante La Marianna» (Εστιατόριο Λα Μαριάννα) το 1961 και είναι εμπνευσμένο από την ομώνυμη σούπα που παρασκευάζεται από αυγό και ζωμό, έδεσμα δημοφιλές στη Ρώμη. Είναι μια από τις πιο γνωστές γεύσεις ιταλικών παγωτών.
Τσαζίμ Κοτσούλι

Ο Τσαζίμ Κοτσούλι (, 22 Αυγούστου 1887 – 2 Ιανουαρίου 1943) ήταν Αλβανός πολιτικός των αρχών του 20ού αιώνα και προσωρινός πρωθυπουργός της Αλβανίας για μία ημέρα. Ήταν επίσης ο κύριος στρατιωτικός διοικητής των αλβανικών δυνάμεων κατά τη διάρκεια του πολέμου του Αυλώνα το 1920.